รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 22 มิถุนายน 2564
วันอังคารที่ 22 มิถุนายน 2564
สรุปข่าวการประชุมคณะรัฐมนตรี 22 มิถุนายน 2564
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (22 มิถุนายน 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การยกเว้นภาษีเงินได้นิติบุคคลให้แก่ตลาดหลักทรัพย์แห่งประเทศไทยสําหรับเงินสนับสนุนที่ได้รับจากกองทุนส่งเสริมการพัฒนาตลาดทุน)
2.  เรื่อง  ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง (ฉบับที่ ..) พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ ..) พ.ศ. .... รวม 2 ฉบับ
3.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน
พ.ศ. ....
4.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน พ.ศ. ....
5.  เรื่อง  ร่างประกาศคณะกรรมการนโยบายอวกาศแห่งชาติ เรื่อง หลักเกณฑ์ในระดับรัฐเพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ. ....
เศรษฐกิจ สังคม
6.  เรื่อง  ขอยกเลิกมติคณะรัฐมนตรีเมื่อวันที่ 6 กุมภาพันธ์ 2516 เรื่อง ร้านค้าปลอดภาษี
7.  เรื่อง  รายงานภาวะและแนวโน้มเศรษฐกิจไทยประจําไตรมาสที่ 1 ปี 2564
8.  เรื่อง  รายงานผลการปรับโครงสร้างหนี้พันธบัตรรัฐบาลโดยการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2564 ครั้งที่ 2
9.  เรื่อง  รายงานผลการดําเนินงานตามแผนพัฒนาระบบการเงินภาคประชาชน
พ.ศ. 2560-2564 ประจําปีงบประมาณ พ.ศ. 2563
10.  เรื่อง  รายงานประจําปีงบประมาณ พ.ศ. 2562 ของคณะกรรมการกํากับกิจการพลังงาน และสํานักงานคณะกรรมการกํากับกิจการพลังงาน
11.  เรื่อง  สรุปผลการดําเนินการเรื่องร้องทุกข์และรับข้อคิดเห็นจากประชาชน ไตรมาสที่ 1 ของปีงบประมาณ พ.ศ. 2564
12.  เรื่อง  รายงานผลการพิจารณาข้อสังเกตของคณะกรรมาธิการวิสามัญพิจารณาร่างพระราชบัญญัติยาเสพติดให้โทษ (ฉบับที่ ..) พ.ศ. .... ของสภาผู้แทนราษฎร และวุฒิสภา
13.  เรื่อง  ผลการพิจารณารายงานการพิจารณาศึกษา เรื่อง แนวทางการแก้ไขปัญหาฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัส
โคโรนา 2019
14.  เรื่อง มติคณะกรรมการนโยบายพลังงานแห่งชาติ ครั้งที่ 1/2564 (ครั้งที่ 153)
15.  เรื่อง  การเสนอขอเพิ่มและเปลี่ยนแปลงงบประมาณรายจ่ายในการพิจารณาของคณะกรรมาธิการวิสามัญพิจารณาร่างพระราชบัญญัติงบประมาณรายจ่าย      ประจําปีงบประมาณ พ.ศ. 2565
16.  เรื่อง  สรุปสถานการณ์สาธารณภัย และการช่วยเหลือ
17.  เรื่อง  สรุปผลการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ศบค.) ครั้งที่ 8/2564
18.  เรื่อง  สรุปผลการจัดอันดับความสามารถในการแข่งขันของประเทศไทยโดยสถาบัน IMD ปี 2564
19.  เรื่อง  การกําหนดสินค้าและบริการควบคุมตามพระราชบัญญัติว่าด้วยราคาสินค้าและบริการ พ.ศ. 2542
20.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ในคราวประชุมครั้งที่ 20/2564
ต่างประเทศ
21.  เรื่อง  การแก้ไขภาคผนวก 2 (เรื่องกฎเฉพาะผลิตภัณฑ์) ของความตกลงระหว่างราชอาณาจักรไทยและญี่ปุ่นสําหรับความเป็นหุ้นส่วนเศรษฐกิจ (JTEPA)
22.  เรื่อง  ขอความเห็นชอบร่างแถลงการณ์ของการประชุมรัฐมนตรีกลุ่มเคร์นส์ ครั้งที่ 42
23.  เรื่อง  ร่างเอกสารผลลัพธ์การประชุมระดับสูงภูมิภาคเอเชียและแปซิฟิกว่าด้วยความร่วมมือสายแถบและเส้นทาง (Asia and Pacific High-Level Conference on Belt and Road Cooperation)
24.  เรื่อง ขอความเห็นชอบต่อร่างเอกสารผลลัพธ์การประชุมคณะกรรมาธิการร่วมว่าด้วยความร่วมมือด้านเศรษฐกิจ การค้า และวิชาการ (Joint Commission - JC)
ไทย – สหรัฐอาหรับเอมิเรตส์ ครั้งที่ 2
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การยกเว้นภาษีเงินได้นิติบุคคลให้แก่ตลาดหลักทรัพย์แห่งประเทศไทยสําหรับเงินสนับสนุนที่ได้รับจากกองทุนส่งเสริมการพัฒนาตลาดทุน)
คณะรัฐมนตรีมีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้ และให้ กค. รับความเห็นของสํานักงบประมาณไปพิจารณาดําเนินการต่อไปด้วย
กค. เสนอว่า
1. โดยที่มาตรา 218/2 และมาตรา 218/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 บัญญัติให้จัดตั้งกองทุนส่งเสริมการพัฒนาตลาดทุนขึ้น ซึ่งมีฐานะเป็นนิติบุคคล และมีวัตถุประสงค์เพื่อส่งเสริมการพัฒนาตลาดทุน โดยคณะกรรมการกองทุนอาจพิจารณาให้การสนับสนุนทางการเงินแก่ตลาดหลักทรัพย์โดยอาจกําหนดเงื่อนไขตามที่เห็นสมควรได้ ในกรณีที่มีความจําเป็นเพื่อยกระดับขีดความสามารถในการแข่งขันของตลาดหลักทรัพย์แห่งประเทศไทย (ตลท.) หรือกรณีที่มีพฤติการณ์พิเศษ ฯลฯ ทั้งนี้ ได้กําหนดให้ ตลท. โอนเงินหรือทรัพย์สินอื่นใดเป็นจํานวนหรือมูลค่า 5,700 ล้านบาท ให้แก่กองทุนส่งเสริมการพัฒนาตลาดทุน ตามมาตรา 218/2 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัตินี้ภายใน 90 วันนับแต่วันที่พระราชบัญญัตินี้ใช้บังคับ (มีผลใช้บังคับตั้งแต่วันที่ 17 เมษายน 2562)
2. ตลท. ได้ดําเนินการโอนเงินให้แก่กองทุนส่งเสริมการพัฒนาตลาดทุนมูลค่า 5,700 ล้านบาทแล้ว เมื่อวันที่ 4 กรกฎาคม 2562 โดยมิได้มีการโอนทรัพย์สินอื่น
3. กค. พิจารณาแล้วเห็นว่า เพื่อเป็นการส่งเสริมความเชื่อมั่นในตลาดทุนไทย และเพื่อสนับสนุนให้ตลาดทุนไทยมีเสถียรภาพและความมั่นคง ตลอดจนสามารถแข่งขันในระดับภูมิภาคและระดับโลก จึงสมควรยกเว้นภาษีเงินได้นิติบุคคลให้แก่ตลาดหลักทรัพย์แห่งประเทศไทย สําหรับเงินได้ที่ได้รับจากกองทุนส่งเสริมการพัฒนาตลาดทุนที่ตั้งขึ้นตามกฎหมายว่าด้วยหลักทรัพย์และตลาดหลักทรัพย์ เพื่อเป็นการบรรเทาภาระภาษีให้แก่ตลาดหลักทรัพย์แห่งประเทศไทย
4. กค. ได้ดําเนินการตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว ดังนี้
4.1 กค. ไม่สามารถประมาณการรายได้ภาษีเงินได้นิติบุคคลในกรณีนี้ เนื่องจากไม่อาจคาดการณ์การสนับสนุนทางการเงินให้แก่ตลาดหลักทรัพย์แห่งประเทศไทย นอกจากนี้ รายได้ภาษีเงินได้นิติบุคคลในกรณีนี้ไม่อยู่ในประมาณการรายได้ประจําปีงบประมาณ ดังนั้น การยกเว้นภาษีเงินได้นิติบุคคลให้แก่ตลาดหลักทรัพย์แห่งประเทศไทย สําหรับเงินสนับสนุนที่ได้รับจากกองทุนส่งเสริมการพัฒนาตลาดทุนจะไม่ส่งผลกระทบต่อประมาณการรายได้ประจําปีงบประมาณ
4.2 ประโยชน์ที่คาดว่าจะได้รับ มาตรการภาษีดังกล่าวจะช่วยสนับสนุนการเพิ่มขีดความสามารถในการแข่งขันและสนับสนุนการรักษาเสถียรภาพและความมั่นคงของตลาดหลักทรัพย์แห่งประเทศไทย ซึ่งจะเป็นประโยชน์ต่อการระดมทุนในประเทศและการเติบโตทางเศรษฐกิจของประเทศ
สาระสําคัญของร่างพระราชกฤษฎีกา
เป็นการกําหนดให้ยกเว้นภาษีเงินได้นิติบุคคลให้แก่ตลาดหลักทรัพย์แห่งประเทศไทยสําหรับเงินสนับสนุนที่ได้รับจากกองทุนส่งเสริมการพัฒนาตลาดทุนตามกฎหมายว่าด้วยหลักทรัพย์และตลาดหลักทรัพย์ สําหรับเงินได้ที่ได้รับตั้งแต่วันที่ 1 มกราคม 2564 เป็นต้นไป
2. เรื่อง ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง (ฉบับที่ ..) พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ ..) พ.ศ. .... รวม 2 ฉบับ
คณะรัฐมนตรีมีมติอนุมัติและเห็นชอบ ดังนี้
1. อนุมัติร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง (ฉบับที่ ..) พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ ..) พ.ศ. .... รวม 2 ฉบับ ตามที่สํานักงาน ก.พ. เสนอ และให้ดําเนินการต่อไปได้
2. เห็นชอบแนวทางปฏิบัติเกี่ยวกับการเสนอร่างกฎ ก.พ. ต่อคณะรัฐมนตรี โดยถือเป็นหลักการว่าเมื่อร่างกฎ ก.พ. ได้รับอนุมัติจากคณะรัฐมนตรีแล้ว ให้ส่งประกาศในราชกิจจานุเบกษาต่อไป เว้นแต่สํานักงาน ก.พ. จะได้เสนอขอให้คณะรัฐมนตรีมีมติให้ส่งสํานักงานคณะกรรมการกฤษฎีกาตรวจพิจารณาเป็นการเฉพาะ ตามที่สํานักเลขาธิการคณะรัฐมนตรีเสนอ
ทั้งนี้ ร่างกฎ ก.พ. รวม 2 ฉบับ ที่สํานักงาน ก.พ. เสนอ เป็นการกําหนดให้ตําแหน่งรองผู้อํานวยการสํานักงานคณะกรรมการนโยบายที่ดินแห่งชาติเป็นตําแหน่งประเภทบริหาร ระดับสูง รวมทั้งกําหนดให้ตําแหน่งผู้อํานวยการสํานักงานคณะกรรมการนโยบายที่ดินแห่งชาติและตําแหน่งรองผู้อํานวยการสํานักงานคณะกรรมการนโยบายที่ดินแห่งชาติได้รับเงินประจําตําแหน่ง เพื่อให้สอดคล้องกับมติของคณะกรรมการข้าราชการพลเรือนในคราวประชุมครั้งที่ 1/2564 เมื่อวันที่ 25 กุมภาพันธ์ 2564 ที่อนุมัติการกําหนดประเภทและระดับตําแหน่ง และอนุมัติการได้รับเงินประจําตําแหน่งของตําแหน่งดังกล่าว
สาระสําคัญของร่างกฎ ก.พ.
1. ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง (ฉบับที่ ..) พ.ศ. .... มีสาระสําคัญเป็นการกําหนดให้ตําแหน่งรองผู้อํานวยการสํานักงานคณะกรรมการนโยบายที่ดินแห่งชาติเป็นตําแหน่งประเภทบริหาร ระดับสูง
2. ร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ ..) พ.ศ. .... มีสาระสําคัญเป็นการกําหนดให้ตําแหน่งผู้อํานวยการสํานักงานคณะกรรมการนโยบายที่ดินแห่งชาติได้รับเงินประจําตําแหน่งในอัตรา 21,000 บาท และตําแหน่งรองผู้อํานวยการสํานักงานคณะกรรมการนโยบายที่ดินแห่งชาติได้รับเงินประจําตําแหน่งในอัตรา 14,500 บาท
3. เรื่อง ร่างกฎกระทรวงกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ อก. เสนอว่า
1. เนื่องจากปัจจุบันได้มีการนําผลิตภัณฑ์อุตสาหกรรมยางล้อแบบสูบลมซึ่งเป็นยางเก่าผ่านการใช้งานมานานและดอกยางมีสภาพสึกจากการใช้งานขับขี่มาหล่อดอกใหม่ และนํามาวางจําหน่ายในท้องตลาดเป็นจํานวนมาก โดยยางล้อดังกล่าวไม่ได้รับการตรวจสอบคุณภาพ ส่งผลให้เกิดความไม่ปลอดภัยแก่ผู้ใช้ยานพาหนะ สํานักงานมาตรฐานผลิตภัณฑ์อุตสาหกรรม (สมอ.) จึงได้จัดทํามาตรฐานผลิตภัณฑ์อุตสาหกรรมยางล้อแบบสูบลมหล่อดอกซ้ําสําหรับยานยนต์เชิงพาณิชย์และส่วนพ่วง ตามมาตรฐานเลขที่ มอก. 2979 – 2562 โดยรับข้อกําหนดทางเทคนิคยานยนต์ของสหประชาชาติ UN Regulation No. 109 มาใช้ในระดับดัดแปร (modified) ตามประกาศกระทรวงอุตสาหกรรม ฉบับที่ 5471 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ลงวันที่ 16 กันยายน 2562
2. ต่อมา คณะกรรมการมาตรฐานผลิตภัณฑ์อุตสาหกรรม (กมอ.) ในการประชุมครั้งที่ 693 – 11/2563 เมื่อวันที่ 20 ตุลาคม 2563 มีมติเห็นชอบให้ สมอ. ดําเนินการกําหนดให้ผลิตภัณฑ์อุตสาหกรรมยางสูบลมหล่อดอกซ้ํา สําหรับยานยนต์เชิงพาณิชย์และส่วนพ่วงต้องเป็นไปตามมาตรฐานเลขที่ มอก. 2979 – 2562 แล้วให้ สมอ. ดําเนินการต่อไป
3. สมอ. ได้ดําเนินการจัดทําประกาศสํานักงานมาตรฐานผลิตภัณฑ์อุตสาหกรรม เรื่อง การรับฟังความคิดเห็นร่างกฎกระทรวงกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน ประกาศ ณ วันที่ 26 พฤศจิกายน 2563 และได้รับฟังความคิดเห็นของกลุ่มผู้มีส่วนได้ส่วนเสียและผู้มีประโยชน์เกี่ยวข้องตามมาตรา 18 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยผ่านช่องทางเว็บไซต์ของ สมอ. (www.tisi.go.th) รวมทั้งแจ้งไปยังกลุ่มผู้มีส่วนได้เสียและผู้มีประโยชน์เกี่ยวข้อง ได้แก่ สมาคมวิศวกรรมยานยนต์ไทย กรมการขนส่งทางบก สถาบันยานยนต์ สภาอุตสาหกรรมแห่งประเทศไทย สมาคมผู้ผลิตชิ้นส่วนยานยนต์ไทย สมาคมอุตสาหกรรมยานยนต์ไทย และผู้ประกอบการที่เกี่ยวข้อง รวม 140 ราย เพื่อให้แสดงความคิดเห็นภายใน 60 วัน นับแต่วันประกาศ ปรากฏว่ามีผู้แสดงความคิดเห็น 2 ราย ได้แก่ บริษัท สยามมิชลิน จํากัด และบริษัท ไทยบริดจสโตน จํากัด โดยเห็นด้วยกับการกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐานเลขที่ มอก. 2979 – 2562 และมีข้อคิดเห็นเพิ่มเติมว่า ไม่ควรกําหนดอายุการใช้งานของยางเดิมที่จะนํามาหล่อดอกซ้ํา และจํานวนรอบในการหล่อดอกซ้ํา ซึ่ง สมอ. พิจารณาแล้วเห็นว่า UN Regulation No. 109 ซึ่งเป็นข้อกําหนดที่มาตรฐานเลขที่ มอก. 2979 – 2562 นํามาใช้อ้างอิงนั้น ไม่มีการกําหนดอายุการใช้งานของยางล้อที่จะนํามาหล่อดอก และไม่มีการกําหนดจํานวนการหล่อดอกซ้ําแต่อย่างใด
4. โดยที่พระราชบัญญัติมาตรฐานผลิตภัณฑ์อุตสาหกรรม (ฉบับที่ 8) พ.ศ. 2562 มีผลใช้บังคับแล้ว และได้มีการแก้ไขเพิ่มเติมมาตรา 17 ซึ่งบัญญัติให้เพื่อความปลอดภัย หรือเพื่อป้องกันความเสียหายอันอาจจะเกิดแก่ประชาชน หรือแก่กิจการอุตสาหกรรม หรือเศรษฐกิจของประเทศ คณะกรรมการมาตรฐานผลิตภัณฑ์อุตสาหกรรมอาจเสนอรัฐมนตรีว่าการกระทรวงอุตสาหกรรมเพื่อออกกฎกระทรวงกําหนดให้ผลิตภัณฑ์อุตสาหกรรมชนิดใดต้องเป็นไปตามมาตรฐานทั้งหมดหรือแต่บางส่วนของมาตรฐานก็ได้ ดังนั้น การกําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐาน จําเป็นต้องออกกฎกระทรวง
5. อก. ได้จัดทําผลกระทบจากการบังคับใช้ร่างกฎกระทรวงดังกล่าว ดังนี้
5.1 ผู้ซึ่งได้รับผลกระทบ
ผู้ทํา ผู้นําเข้า และผู้จําหน่ายผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง
5.2 ผลกระทบด้านเศรษฐกิจ
เป็นการส่งเสริมให้ผู้ทําผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง เพิ่มขีดความสามารถในการผลิตอันก่อให้เกิดการพัฒนาคุณภาพผลิตภัณฑ์อุตสาหกรรมดังกล่าว และป้องกันมิให้มีการนํายางล้อแบบสูบลมหล่อดอกซ้ําที่ไม่เป็นไปตามมาตรฐานเข้ามาจําหน่ายในประเทศไทย
5.3 ผลกระทบด้านสังคม
เป็นการสร้างความมั่นใจแก่ผู้บริโภคในการซื้อผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วงที่มีคุณภาพและเป็นไปตามมาตรฐาน
5.4 ผลกระทบด้านสิทธิเสรีภาพของบุคคล
ผู้ทําหรือผู้นําเข้าผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง จะต้องได้รับใบอนุญาตทําหรือนําเข้าผลิตภัณฑ์อุตสาหกรรมดังกล่าวตามมาตรา 20 หรือมาตรา 21 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 และผู้จําหน่ายจะต้องจําหน่ายผลิตภัณฑ์อุตสาหกรรมดังกล่าวที่ได้รับใบอนุญาตและมีการแสดงเครื่องหมายมาตรฐานถูกต้องครบถ้วน
5.5 ประโยชน์ที่ประชาชนและสังคมจะได้รับ
ประชาชนจะได้ใช้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง อันเป็นการคุ้มครองความปลอดภัยแก่ผู้บริโภค
สาระสําคัญของร่างกฎกระทรวง
กําหนดให้ผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ต้องเป็นไปตามมาตรฐานเลขที่ มอก. 2979 – 2562 ตามประกาศกระทรวงอุตสาหกรรม ฉบับที่ 5471 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมยางล้อแบบสูบลมหล่อดอกซ้ํา สําหรับยานยนต์เชิงพาณิชย์และส่วนพ่วง ประกาศ ณ วันที่ 16 กันยายน 2562 โดยให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
4. เรื่อง ร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ ร่างกฎกระทรวงที่ อก. เสนอ เป็นการปรับปรุงมาตรฐานผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อให้สอดคล้องกับความก้าวหน้าทางวิชาการและเทคโนโลยีการผลิตในปัจจุบัน และส่งเสริมการทําผลิตภัณฑ์อุตสาหกรรมของเล่นภายในประเทศให้เป็นผลิตภัณฑ์ที่มีคุณภาพและมีความปลอดภัย ซึ่ง อก. ได้ดําเนินการรับฟังความคิดเห็นเกี่ยวกับร่างกฎกระทรวงดังกล่าวแล้ว
สาระสําคัญของร่างกฎกระทรวง
กําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐานเลขที่ มอก. 685 เล่ม 1 – 2562 ตามประกาศกระทรวงอุตสาหกรรม ฉบับที่ 6167 (พ.ศ. 2564) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมของเล่น เล่ม 1 ข้อกําหนดทั่วไป และกําหนดมาตรฐานผลิตภัณฑ์อุตสาหกรรมของเล่น : เฉพาะด้านความปลอดภัย เล่ม 1 ข้อกําหนด ลงวันที่ 10 กุมภาพันธ์ 2564 โดยให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
5. เรื่อง ร่างประกาศคณะกรรมการนโยบายอวกาศแห่งชาติ เรื่อง หลักเกณฑ์ในระดับรัฐเพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ. ....
คณะรัฐมนตรีมีมติเห็นชอบร่างประกาศคณะกรรมการนโยบายอวกาศแห่งชาติ เรื่อง หลักเกณฑ์ในระดับรัฐเพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ. .... ตามที่กระทรวงดิจิทัลเพื่อเศรษฐกิจและสังคม (ดศ.) เสนอ โดยให้รับข้อสังเกตของกระทรวงการต่างประเทศไปประกอบการพิจารณาด้วย และให้ดําเนินการต่อไปได้
ทั้งนี้ ดศ. เสนอว่า
1. นโยบายการพิจารณาอนุญาตให้ดาวเทียมต่างชาติให้บริการในประเทศที่คณะรัฐมนตรีได้มีมติเห็นชอบ (5 มีนาคม 2562) ได้กําหนดเกี่ยวกับการเข้าสู่ตลาด (Market Access) ของผู้ประกอบการดาวเทียมสื่อสารไว้ ดังนี้
1.1 มีนโยบายเปิดตลาดในระดับรัฐ (State Level) ให้ผู้ประกอบการดาวเทียมสื่อสาร (GSO และ Non - GSO) ของรัฐที่มีนโยบายเปิดน่านฟ้าในผู้ประกอบการไทยเข้าสู่ตลาดของรัฐนั้น โดยพิจารณาตามหลักเกณฑ์ และวิธีการที่คณะกรรมการนโยบายอวกาศแห่งชาติกําหนดขึ้น และเสนอคณะกรรมการดิจิทัลเพื่อเศรษฐกิจและสังคมแห่งชาติและคณะรัฐมนตรีให้ความเห็นชอบต่อไป
1.2 ให้ผู้ประกอบการ (Firm Level) ของรัฐที่มีนโยบายเปิดน่านฟ้าตามข้อ 1.1 ที่ประสงค์จะประกอบกิจการดาวเทียมสื่อสารโดยใช้ดาวเทียมต่างชาติต้องขออนุญาตและปฏิบัติตามหลักเกณฑ์และวิธีการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) ประกาศกําหนด
2. โดยที่พระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 และที่แก้ไขเพิ่มเติมมาตรา 27 (14/2) กําหนดให้ กสทช. มีอํานาจหน้าที่พิจารณาอนุญาตและกํากับดูแลการประกอบกิจการตามพระราชบัญญัตินี้ โดยใช้ช่องสัญญาณดาวเทียมต่างชาติ และกําหนดหลักเกณฑ์และวิธีการเกี่ยวกับการอนุญาต เงื่อนไข และค่าธรรมเนียมการอนุญาตดังกล่าว ซึ่งต่อมา กสทช. ได้ออกประกาศ กสทช. เรื่อง หลักเกณฑ์และวิธีการอนุญาตให้ใช้ช่องสัญญาณดาวเทียมต่างชาติในการให้บริการในประเทศ โดยเป็นการอนุญาตในระดับผู้ประกอบการ หรือ Firm Level ตามข้อ 1.2 โดยประกาศกสทช. ฯ ข้อ 8 (3) กําหนดให้สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สํานักงาน กสทช.) พิจารณาตรวจสอบการใช้ช่องสัญญาณดาวเทียมต่างชาติที่มีคุณสมบัติสอดคล้องตามนโยบายที่รัฐกําหนด และประกาศฯ กสทช. ดังกล่าว มีผลใช้บังคับแล้วเมื่อวันที่ 19 กุมภาพันธ์ 2563 อย่างไรก็ดี กสทช. ยังไม่สามารถพิจารณาอนุญาตให้ดาวเทียมต่างชาติเข้ามาให้บริการในประเทศได้เนื่องจากจะต้องพิจารณาดําเนินการให้สอดคล้องกับแนวนโยบายตามประกาศคณะกรรมการนโยบายอวกาศแห่งชาติตามข้อ 1.1
3. ดศ. โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ จึงได้ดําเนินการตามมติคณะรัฐมนตรีเมื่อวันที่ 5 มีนาคม 2562 โดยได้ศึกษาวิจัยนโยบายการกําหนดสิทธิในการส่งและรับสัญญาณและการเข้าตลาดของดาวเทียมต่างชาติ (Landing Rights and Market Access Policy) เพื่อยกร่างประกาศคณะกรรมการนโยบายอวกาศแห่งชาติ เรื่อง หลักเกณฑ์ในระดับรัฐเพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ. .... โดยกรมเจรจาการค้าระหว่างประเทศ กระทรวงพาณิชย์ (พณ.) กรมสนธิสัญญาและกฎหมาย กระทรวงการต่างประเทศ (กต.) และสํานักงาน กสทช. ได้พิจารณาให้ข้อคิดเห็นและข้อเสนอแนะประกอบการยกร่างประกาศดังกล่าวด้วยแล้ว
4. คณะกรรมการนโยบายอวกาศแห่งชาติ ในคราวประชุมครั้งที่ 3/2563 เมื่อวันที่ 9 กรกฎาคม 2563 และคณะกรรมการดิจิทัลเพื่อเศรษฐกิจและสังคมแห่งชาติในคราวประชุมครั้งที่ 3/2563 เมื่อวันที่ 13 กรกฎาคม 2563 ได้มีมติเห็นชอบร่างประกาศตามข้อ 3 และให้ ดศ. นําร่างประกาศฉบับนี้เสนอต่อคณะรัฐมนตรีเพื่อพิจารณาให้ความเห็นชอบต่อไป
สาระสําคัญของร่างประกาศ
1. กําหนดขอบเขตการใช้บังคับของร่างประกาศนี้ โดยให้ใช้บังคับกับการอนุญาตให้ดาวเทียมต่างชาติให้บริการในประเทศเชิงพาณิชย์ ครอบคลุมกรณีผู้ให้บริการประสงค์จะใช้ช่องสัญญาณดาวเทียมต่างชาติในการประกอบกิจการซึ่งให้บริการดาวเทียมสื่อสารแก่บุคคลอื่น รวมถึงกรณีผู้ประกอบกิจการดาวเทียมต่างชาติที่ประสงค์จะประกอบกิจการซึ่งให้บริการดาวเทียมสื่อสารในประเทศไทย ซึ่งต้องได้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคม หรือใบอนุญาตประกอบกิจการโทรทัศน์หรือกิจการกระจายเสียงตามกฎหมายว่าด้วยการประกอบกิจการกระจายเสียงและกิจการวิทยุโทรทัศน์ แล้วแต่กรณี
2. กําหนดให้การพิจารณาว่ารัฐใดเป็นรัฐเจ้าของดาวเทียม จะต้องพิจารณาจากรัฐที่เป็นเจ้าของสิทธิข่ายงานดาวเทียมตามทะเบียนของสหภาพโทรคมนาคมระหว่างประเทศเป็นหลัก หากรัฐที่เป็นเจ้าของสิทธิข่ายงานดาวเทียมตามทะเบียนของสหภาพโทรคมนาคมระหว่างประเทศไม่ใช่รัฐที่มีความเชื่อมโยงที่แท้จริงกับดาวเทียม ให้พิจารณาจากรัฐที่มีอํานาจในการควบคุมการดําเนินงานของดาวเทียมนั้น หรือรัฐที่มีบุคคลธรรมดาหรือนิติบุคคลสัญชาติตนถือหุ้นข้างมากและเป็นผู้มีอํานาจควบคุมที่แท้จริงของดาวเทียม เป็นลําดับต่อไป
3. กําหนดให้ประเทศไทยอาจตั้งเงื่อนไขการเข้าสู่ตลาดของดาวเทียมต่างชาติด้วยเหตุผลด้านความมั่นคง
4. กําหนดให้การอนุญาตให้ใช้ดาวเทียมต่างชาติในการให้บริการในประเทศไทยเชิงพาณิชย์ ให้เป็นไปตามกรณีดังต่อไปนี้
4.1 ประกอบกิจการดาวเทียมไทยที่ประสงค์จะใช้ช่องสัญญาณดาวเทียมต่างชาติของรัฐเจ้าของดาวเทียมที่เป็นสมาชิกองค์การการค้าโลก ในการประกอบกิจการซึ่งให้บริการดาวเทียมสื่อสารแก่บุคคลอื่น หรือ
4.2 ผู้ประกอบกิจการดาวเทียมต่างชาติของรัฐเจ้าของดาวเทียมที่เป็นสมาชิกองค์การการค้าโลกที่ประสงค์จะประกอบกิจการซึ่งให้บริการดาวเทียมสื่อสารในประเทศไทย
โดยผู้ประสงค์จะประกอบกิจการต้องยื่นขอรับอนุญาตให้ใช้ช่องสัญญาณดาวเทียมต่างชาติในการให้บริการในประเทศเชิงพาณิชย์ ต่อ กสทช. ตามหลักเกณฑ์และวิธีการที่ กสทช. กําหนด
5. กําหนดให้มีการประเมินผลกระทบทั้งเชิงบวกและเชิงลบพร้อมทั้งจัดทําข้อเสนอแนะเมื่อประกาศฉบับนี้บังคับใช้ไปแล้วสามปี เพื่อประกอบการพิจารณาปรับปรุงนโยบายการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ต่อไป
เศรษฐกิจ สังคม
6. เรื่อง ขอยกเลิกมติคณะรัฐมนตรีเมื่อวันที่ 6 กุมภาพันธ์ 2516 เรื่อง ร้านค้าปลอดภาษี
คณะรัฐมนตรีมีมติเห็นชอบยกเลิกมติคณะรัฐมนตรีเมื่อวันที่ 6 กุมภาพันธ์ 2516 เรื่อง ร้านค้าปลอดภาษี ซึ่งคณะรัฐมนตรีอนุมัติให้บริษัท การบินไทย จํากัด* (บกท.) เป็นผู้ดําเนินกิจการร้านค้าปลอดภาษี ณ ท่าอากาศยานกรุงเทพฯ ตามที่กระทรวงคมนาคม (คค.) เสนอ เพื่อให้การคัดเลือกผู้ประกอบกิจการจําหน่ายสินค้าปลอดอากร (Duty Free) ณ ท่าอากาศยานดอนเมือง สามารถดําเนินการได้อย่างถูกต้อง เหมาะสม และไม่ก่อให้เกิดความคลาดเคลื่อนระหว่างภาครัฐและประชาชน รวมทั้งสอดคล้องกับการดําเนินงานในปัจจุบันและกฎหมายที่เกี่ยวข้อง
_____________________
*บริษัท การบินไทย จํากัด เปลี่ยนเป็นบริษัทมหาชนจดทะเบียนในตลาดหลักทรัพย์แห่งประเทศไทย ตั้งแต่ปี พ.ศ. 2534 และใช้ชื่อว่า บริษัท การบินไทย จํากัด (มหาชน) โดยมีกระทรวงการคลังเป็นผู้ถือหุ้นใหญ่เกินกว่าร้อยละ 50
สาระสําคัญของเรื่อง
คค. รายงานว่า
1. ผู้ว่าการตรวจเงินแผ่นดินมีข้อเสนอแนะเมื่อวันที่ 21 กันยายน 2561 ให้กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) หรือ ทอท. พิจารณาทบทวนมติคณะรัฐมนตรีเมื่อวันที่ 6 กุมภาพันธ์ 2516 เรื่อง ร้านค้าปลอดภาษี หากเห็นว่าไม่สอดคล้อง ไม่เหมาะสมกับสถานการณ์ปัจจุบัน หรืออาจทําให้เกิดความเข้าใจคลาดเคลื่อนระหว่างภาครัฐและภาคประชาชนเกี่ยวกับบทบาทหน้าที่ของ ทอท. กับ บกท. ให้เสนอเรื่องต่อสํานักเลขาธิการคณะรัฐมนตรีเพื่อขอยกเลิกต่อไป
2. ทอท. แจ้งว่า
2.1 การประกอบกิจการจําหน่ายสินค้าปลอดอากร (Duty Free) ภายในท่าอากาศยาน ต่าง ๆ มีลักษณะเป็นการให้เอกชนเข้าร่วมดําเนินการในกิจการของรัฐตามพระราชบัญญัติว่าด้วยการให้เอกชนเข้าร่วมงานหรือดําเนินการในกิจการของรัฐ พ.ศ. 2535 จนกระทั่งพระราชบัญญัติการให้เอกชนร่วมลงทุนในกิจการของรัฐ พ.ศ. 2556 มีผลบังคับใช้เมื่อวันที่ 4 เมษายน 2556 ซึ่งส่งผลให้มี 1) ประกาศคณะกรรมการนโยบายการให้เอกชนร่วมลงทุนในกิจการของรัฐ เรื่อง หลักเกณฑ์และวิธีการให้เอกชนร่วมลงทุนในโครงการที่มีวงเงินมูลค่าต่ํากว่าที่กําหนดในมาตรา 23 แห่งพระราชบัญญัติการให้เอกชนร่วมลงทุนในกิจการของรัฐ พ.ศ. 2556 พ.ศ. 2559 ลงวันที่ 19 เมษายน 2559 และ 2) กฎกระทรวงกําหนดเพิ่มมูลค่าของโครงการที่ต้องดําเนินการตามพระราชบัญญัติการให้เอกชนร่วมลงทุนในกิจการของรัฐ พ.ศ. 2556 พ.ศ. 2559 ที่กําหนดให้โครงการที่มีวงเงินมูลค่าต่ํากว่าห้าพันล้านบาทที่มีกฎหมาย กฎ ระเบียบ หรือข้อบังคับ กําหนดหลักเกณฑ์และวิธีการในการคัดเลือกเอกชนเพื่อการอนุญาต การให้สัมปทาน การให้สิทธิ หรือการให้ประโยชน์ในกิจการของรัฐไว้เป็นการเฉพาะแล้ว ให้หน่วยงานเจ้าของโครงการดําเนินการตามหลักเกณฑ์และวิธีการดังกล่าวโดยอนุโลม
2.2 ปัจจุบันได้มีการตราพระราชบัญญัติการร่วมลงทุนระหว่างรัฐและเอกชน พ.ศ. 2562 เพื่อใช้บังคับแทนพระราชบัญญัติการให้เอกชนร่วมลงทุนในกิจการของรัฐ พ.ศ. 2556 ตั้งแต่วันที่ 11 มีนาคม 2562 รวมทั้งได้มีประกาศคณะกรรมการนโยบายการร่วมลงทุนระหว่างรัฐและเอกชน เรื่อง กิจการเกี่ยวเนื่องที่จําเป็นเพื่อให้บรรลุวัตถุประสงค์ของการดําเนินกิจการท่าอากาศยานและการขนส่งทางอากาศ พ.ศ. 2562 ลงวันที่ 17 มิถุนายน 2562 ได้มีการกําหนดกิจการเกี่ยวเนื่องที่จําเป็นเพื่อให้บรรลุวัตถุประสงค์ของการดําเนินกิจการท่าอากาศยาน จํานวน 12 กิจการ แต่ไม่รวมถึงกิจการจําหน่ายสินค้าปลอดอากร (Duty Free) ดังนั้น ทอท. จึงได้ถือปฏิบัติสําหรับการให้สิทธิประกอบกิจการจําหน่ายสินค้าปลอดอากร (Duty Free) ณ ท่าอากาศยานต่าง ๆ โดยเป็นไปตาม 1) ระเบียบ ทอท. ว่าด้วยการให้สิทธิประกอบกิจกรรมเชิงพาณิชย์ พ.ศ. 2555 และที่แก้ไขเพิ่มเติม และ 2) ข้อกําหนด ทอท. ว่าด้วยวิธีดําเนินการคัดเลือกเพื่อให้สิทธิประกอบกิจกรรมเชิงพาณิชย์ พ.ศ. 2561 ซึ่งสอดคล้องกับประกาศคณะกรรมการนโยบายการให้เอกชนร่วมลงทุนในกิจการของรัฐฯ ลงวันที่ 19 เมษายน 2559 และกฎกระทรวงกําหนดเพิ่มมูลค่าของโครงการฯ พ.ศ. 2559 ที่ยังคงมีผลใช้บังคับอยู่ในปัจจุบัน
2.3 ทอท. ได้ออกประกาศเชิญชวนคัดเลือกผู้ประกอบกิจการจําหน่ายสินค้าปลอดอากร (Duty Free) ณ ท่าอากาศยานดอนเมือง เมื่อวันที่ 24 ตุลาคม - 8 พฤศจิกายน 2562 เพื่อหาผู้ประกอบกิจการรายใหม่ต่อจากผู้ประกอบกิจการรายเดิม (กลุ่มคิงเพาเวอร์) ซึ่งจะสิ้นสุดสัญญาในวันที่ 30 กันยายน 2565 โดยมีผู้สนใจซื้อเอกสาร จํานวน 2 ราย แต่มีผู้มายื่นข้อเสนอเพียงรายเดียว ได้แก่ บริษัท คิง เพาเวอร์ ดิวตี้ฟรี จํากัด และในการประชุมคณะกรรมการ ทอท. ครั้งที่ 15/2562 เมื่อวันที่ 23 ธันวาคม 2562 ที่ประชุมมีมติอนุมัติผลการคัดเลือกการให้สิทธิประกอบกิจการจําหน่ายสินค้าปลอดอากร ณ ท่าอากาศยานดอนเมือง เรียบร้อยแล้ว โดยให้ บริษัท คิงเพาเวอร์ ดิวตี้ฟรี จํากัด เป็นผู้ได้รับสิทธิประกอบกิจการดังกล่าวเป็นระยะเวลา 10 ปี 6 เดือน ตั้งแต่วันที่ 1 ตุลาคม 2565 - 31 มีนาคม 2576
2.4 การดําเนินการคัดเลือกผู้ประกอบกิจการจําหน่ายสินค้าปลอดอากร (Duty Free) ดังกล่าว เป็นไปอย่างถูกต้องและเหมาะสม ทําให้เกิดการแข่งขันอย่างเท่าเทียม ซึ่งส่งผลให้ ทอท. ได้รับผลประโยชน์ตอบแทนสูงสุด รวมทั้งสอดคล้องกับบทบาทและแนวทางการใช้ประโยชน์ของท่าอากาศยานดอนเมืองตามที่กําหนดไว้ สําหรับมติคณะรัฐมนตรีเมื่อวันที่ 6 กุมภาพันธ์ 2516 ที่อนุมัติให้ บริษัท การบินไทย จํากัด (ชื่อในขณะนั้น) เป็นผู้ดําเนินกิจการร้านค้าปลอดอากร ณ ท่าอากาศยานดอนเมือง เป็นกรณีพิเศษ โดยไม่ต้องเปิดประมูลทั่วไปมีความไม่เหมาะสมกับการดําเนินงานในปัจจุบัน รวมทั้งไม่สอดคล้องกับบทบาทและแนวทางการใช้ประโยชน์ของท่าอากาศยานดอนเมือง เนื่องจาก บกท. ไม่ได้รับอนุญาตจาก ทอท. ให้ประกอบกิจการจําหน่ายสินค้าปลอดอากร ณ ท่าอากาศยานดอนเมือง ตั้งแต่วันที่ 25 มีนาคม 2550 และปัจจุบันได้ย้ายเที่ยวบินไปยังท่าอากาศยานสุวรรณภูมิทั้งหมดแล้ว ตั้งแต่วันที่ 29 มีนาคม 2552 อย่างไรก็ตาม หาก บกท. ประสงค์ที่จะประกอบกิจการจําหน่ายสินค้าปลอดอากร (Duty Free) ณ ท่าอากาศยานดอนเมือง ก็สามารถยื่นข้อเสนอตามประกาศเชิญชวนคัดเลือกผู้ประกอบกิจการจําหน่ายสินค้าปลอดอากรของ ทอท. ได้ โดยต้องถือปฏิบัติตามประกาศกรมศุลกากร ที่ 44/2561 เรื่อง หลักเกณฑ์ วิธีการ และเงื่อนไขเกี่ยวกับคลังสินค้าทัณฑ์บนประเภทร้านค้าปลอดอากร ลงวันที่ 31 มกราคม 2561 ด้วย
3. บกท. พ้นสภาพจากการเป็นรัฐวิสาหกิจ และเปลี่ยนสภาพเป็นบริษัทเอกชนตั้งแต่วันที่ 22 พฤษภาคม 2563
7. เรื่อง รายงานภาวะและแนวโน้มเศรษฐกิจไทยประจําไตรมาสที่ 1 ปี 2564
คณะรัฐมนตรีมีมติรับทราบตามที่กระทรวงการคลัง (กค.) เสนอรายงานภาวะและแนวโน้มเศรษฐกิจไทยประจําไตรมาสที่ 1 ปี 2564 ซึ่งคณะกรรมการนโยบายการเงิน (กนง.) ได้จัดทําขึ้น [เป็นการดําเนินการตามมติคณะรัฐมนตรี (5 พฤษภาคม 2563) ที่ให้ กนง. ประเมินภาวะเศรษฐกิจและแนวโน้มของประเทศและรายงานผลต่อคณะรัฐมนตรีเป็นรายไตรมาส] สรุปสาระสําคัญได้ ดังนี้
1. เศรษฐกิจโลก มีแนวโน้มขยายตัวดีขึ้นจากมาตรการกระตุ้นเศรษฐกิจขนาดใหญ่ของสหรัฐอเมริกาประกอบกับการส่งออกเอเชียที่ฟื้นตัวดีขึ้นเป็นสําคัญ และมีแนวโน้มฟื้นตัวต่อเนื่องจากการกระจายวัคซีนป้องกันโรคติดเชื้อไวรัสโคโรนา 2019 (โควิด-19) ที่เร่งตัวมากขึ้นในหลายประเทศ และการมีแรงสนับสนุนจากมาตรการการคลังที่ออกมาอย่างต่อเนื่องและนโยบายการเงินที่ยังผ่อนคลาย ทั้งนี้ กนง. ประเมินว่าเศรษฐกิจประเทศคู่ค้าในปี 2564 และ 2565 จะขยายตัวร้อยละ 5.5 และ 3.8 ตามลําดับ โดยภาครัฐทั่วโลกยังดําเนินมาตรการการเงินการคลังอย่างต่อเนื่อง และธนาคารกลางทั่วโลกยังคงดําเนินนโยบายการเงินแบบผ่อนคลายต่อเนื่อง
2. เศรษฐกิจและเงินเฟ้อของประเทศไทย (ไทย)
2.1 ประมาณการเศรษฐกิจไทยในปี 2564 คาดว่าจะขยายตัวร้อยละ 3.0 ต่ําลงจากการประเมินครั้งก่อนเนื่องจากได้รับผลกระทบของโควิด-19 ระลอกใหม่ อย่างไรก็ตาม มาตรการควบคุมโควิด-19 ที่ไม่เข้มงวดเท่าปีก่อนหน้า การมีแรงกระตุ้นจากมาตรการภาครัฐที่ออกมาเพิ่มเติมและการส่งออกสินค้าที่ฟื้นตัวตามเศรษฐกิจประเทศคู่ค้า จะช่วยสนับสนุนการขยายตัวของเศรษฐกิจไทย ส่วนเศรษฐกิจไทยในปี 2565 คาดว่าจะขยายตัวร้อยละ 4.7 และจะฟื้นตัวสู่ระดับก่อนการระบาดในช่วงครึ่งหลังของปี 2565 จากจํานวนนักท่องเที่ยวที่เพิ่มขึ้นภายหลังการกระจายวัคซีนโควิด-19 อย่างทั่วถึง
2.2 มูลค่าการส่งออกของไทยในปี 2564 และ 2565 มีแนวโน้มขยายตัวสูงขึ้นที่ร้อยละ 10.0 และ 6.3 ตามลําดับ ส่วนการส่งออกบริการยังคงหดตัวและมีแนวโน้มฟื้นตัวช้า เนื่องจากการเปิดรับนักท่องเที่ยวของไทยล่าช้ากว่าที่คาดการณ์ ความล่าช้าในการฉีดวัคซีนโควิด-19 ของบางประเทศ และการกลายพันธุ์ของโควิด-19 ที่กระทบต่อความเชื่อมั่นในการเดินทาง
2.3 ประมาณการดุลบัญชีเดินสะพัดในปี 2564 มีแนวโน้มเกินดุลลดลงมาก จากการนําเข้าที่ขยายตัวสูง โดยคาดว่าจะเกินดุล 1.2 พันล้านดอลลาร์สหรัฐ อย่างไรก็ตาม การเกินดุลบัญชีดังกล่าวส่วนหนึ่งเกิดจากปัจจัยชั่วคราว เช่น ต้นทุนขนส่งสินค้าที่แพงขึ้นจากการขาดแคลนตู้คอนเทนเนอร์ ทั้งนี้ ดุลบัญชีเดินสะพัดจะปรับสูงขึ้นเป็น 25 พันล้านดอลลาร์สหรัฐในปี 2565 ตามการฟื้นตัวของจํานวนนักท่องเที่ยวต่างชาติ
2.4 การบริโภคภาคเอกชนในไตรมาสที่ 4 ปี 2563 ดีกว่าที่คาดการณ์ เนื่องจากการส่งเสริมการขายรถยนต์ในช่วงปลายปีและผลจากมาตรการช่วยเหลือของรัฐที่ออกมาเพิ่มเติมภายหลังการระบาดระลอกใหม่ อย่างไรก็ตาม การฟื้นตัวของรายได้ของแรงงานยังไม่ทั่วถึง จึงคาดว่าการบริโภคภาคเอกชนในระยะข้างหน้าจะขยายตัวในอัตราไม่สูงนักตามฐานะทางการเงินของครัวเรือนที่ยังเปราะบางและตลาดแรงงานที่ยังอ่อนแอ ขณะที่การลงทุนในลักษณะโครงการร่วมลงทุนระหว่างภาครัฐและเอกชน โดยเฉพาะโครงการลงทุนในเขตพัฒนาพิเศษภาคตะวันออกมีความชัดเจนมากขึ้น
2.5 ประมาณการอัตราเงินเฟ้อทั่วไปในปี 2564 และ 2565 อยู่ที่ร้อยละ 1.2 และ 1.0 ตามลําดับ ขณะที่ประมาณการอัตราเงินเฟ้อพื้นฐานใกล้เคียงเดิม โดยปี 2564 ที่ร้อยละ 0.3 และปี 2565 ที่ร้อยละ 0.4 ทั้งนี้ คาดว่าอัตราเงินเฟ้อทั่วไปจะกลับสู่ขอบล่างของกรอบเป้าหมายในช่วงกลางปี 2564 และจะอยู่ใกล้เคียงกับขอบล่างของกรอบเป้าหมายตลอดช่วงประมาณการ
3. ความเสี่ยงเศรษฐกิจสําคัญต่อการฟื้นตัวของเศรษฐกิจไทย คือ การกลับมาของนักท่องเที่ยวต่างชาติ เนื่องจากรายรับจากนักท่องเที่ยวต่างชาติคิดเป็นร้อยละ 11 ของผลิตภัณฑ์มวลรวมในประเทศ และธุรกิจบริการที่เกี่ยวเนื่องกับการท่องเที่ยวมีสัดส่วนการจ้างงานร้อยละ 20 ของการจ้างงานทั้งหมด ซึ่ง กนง. ได้วิเคราะห์พยากรณ์แนวโน้มของการฟื้นตัวของเศรษฐกิจไทยในระยะข้างหน้า 3 กรณี ได้แก่ (1) กรณีฐาน (2) กรณีเลวร้าย คือ เกิดการระบาดของโควิด-19 ในช่วงครึ่งหลังของปี 2564 และ (3) กรณีเลวร้ายที่สุด คือ เกิดการกลายพันธุ์รุนแรงของโควิด-19 และประเมินว่า ในปี 2564 จํานวนนักท่องเที่ยวต่างชาติอาจอยู่ในช่วง 1 แสนคนถึง 3 ล้านคน ส่งผลให้ประมาณการเศรษฐกิจไทยอยู่ระหว่างหดตัวร้อยละ 1.7 ถึงขยายตัวที่ร้อยละ 3.0
4. เสถียรภาพระบบการเงินไทย ยังมีเสถียรภาพแต่เปราะบางมากขึ้นจากเศรษฐกิจที่มีแนวโน้มฟื้นตัวช้า ซึ่งกระทบต่อฐานะทางการเงินและความสามารถในการชําระหนี้ของภาคครัวเรือนและภาคธุรกิจที่ยังอ่อนแอ ในระยะต่อไปการระบาดของโควิด-19 ระลอกใหม่จะทําให้การฟื้นตัวของแต่ละภาคเศรษฐกิจแตกต่างกันมากขึ้น โดยเฉพาะธุรกิจบริการที่เกี่ยวเนื่องกับการท่องเที่ยว จึงต้องติดตามฐานะทางการเงินและความสามารถในการชําระหนี้ของภาคครัวเรือนและภาคธุรกิจอย่างใกล้ชิด
5. การดําเนินนโยบายการเงินในช่วงไตรมาสที่ 1 ปี 2564 ในการประชุม กนง. เมื่อวันที่ 3 กุมภาพันธ์ 2564 และ 24 มีนาคม 2564 ที่ประชุมมีมติเป็นเอกฉันท์ให้คงอัตราดอกเบี้ยนโยบายไว้ที่ร้อยละ 0.5 ต่อปี โดยประเมินว่าเศรษฐกิจไทยโดยรวมยังขยายตัวต่อเนื่องแม้ได้รับผลกระทบจากการระบาดของโควิด-19 ระลอกใหม่ในช่วงต้นปี 2564 ส่วนอัตราเงินเฟ้อเป้าหมายทั่วไปจะกลับเข้าสู่เป้าหมายในช่วงกลางปี 2564 และอยู่ใกล้เคียงขอบล่างของกรอบเป้าหมายตลอดช่วงประมาณการ ทั้งนี้ เศรษฐกิจไทยยังต้องการแรงสนับสนุนจากอัตราดอกเบี้ยนโยบายที่อยู่ระดับต่ําอย่างต่อเนื่องเพื่อสนับสนุนการฟื้นตัวของเศรษฐกิจที่ยังไม่แน่นอน จึงควรรักษาขีดความสามารถในการดําเนินนโยบายการเงินที่มีอยู่อย่างจํากัดเพื่อใช้ในจังหวะที่เหมาะสมและให้เกิดประสิทธิผลสูงสุด
8. เรื่อง รายงานผลการปรับโครงสร้างหนี้พันธบัตรรัฐบาลโดยการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2564 ครั้งที่ 2
คณะรัฐมนตรีรับทราบตามที่กระทรวงการคลัง (กค.) เสนอรายงานผลการปรับโครงสร้างหนี้พันธบัตรรัฐบาล โดยการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2564 ครั้งที่ 2 [เป็นการดําเนินการตามพระราชกําหนดให้อํานาจ กค. กู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน ระยะที่สอง พ.ศ. 2545 (พ.ร.ก. กู้เงินฯ พ.ศ. 45) มาตรา 6 ที่บัญญัติให้ในการกู้เงินแต่ละคราวต้องรายงานคณะรัฐมนตรีเพื่อทราบและประกาศในราชกิจจานุเบกษาภายในหกสิบวันนับแต่วันทําสัญญากู้หรือวันออกพันธบัตรหรือตราสารอื่น] สรุปสาระสําคัญได้ ดังนี้
1. กค. ได้ปรับโครงสร้างหนี้พันธบัตรรัฐบาลที่ออกภายใต้ พ.ร.ก. กู้เงินฯ พ.ศ. 45 ก่อนครบกําหนดเมื่อวันที่ 28 เมษายน 2564 โดยมีการดําเนินธุรกรรมแลกเปลี่ยนพันธบัตร (Bond Switching) วงเงิน 14,410 ล้านบาท ดังนี้
1.1 พันธบัตรรัฐบาลรุ่นที่ กค. รับแลกเปลี่ยน (Source Bond) จํานวน 1 รุ่น คือ พันธบัตรรัฐบาลรุ่น LB236A อายุ 2.13 ปี อัตราดอกเบี้ยร้อยละ 3.625 ต่อปี ครบกําหนดในวันที่ 16 มิถุนายน 2566
1.2 พันธบัตรรัฐบาลรุ่นที่ กค. กําหนดเพื่อนํามาแลกเปลี่ยน (Destination Bond) จํานวน 2 รุ่น ประกอบด้วย
1.2.1 พันธบัตรรัฐบาลเพื่อการปรับโครงสร้างหนี้ (พ.ร.ก. กู้เงินฯ พ.ศ. 45) ในปีงบประมาณ พ.ศ. 2564 ครั้งที่ 3 (LB26DA) อายุ 5.64 ปี อัตราดอกเบี้ยร้อยละ 2.125 ต่อปี จํานวน 9,029 ล้านบาท
1.2.2 พันธบัตรรัฐบาลเพื่อการปรับโครงสร้างหนี้ (พ.ร.ก. กู้เงินฯ พ.ศ. 45) ในปีงบประมาณ พ.ศ. 2564 ครั้งที่ 4 (LB28DA) อายุ 7.64 ปี อัตราดอกเบี้ยร้อยละ 2.875 ต่อปี จํานวน 5,381 ล้านบาท
2. ผลจากการปรับโครงสร้างหนี้โดยการดําเนินธุรกรรมแลกเปลี่ยนพันธบัตร (Bond Switching) ดังกล่าว สามารถลดการกระจุกตัวของหนี้ ลดความเสี่ยงในการปรับโครงสร้างหนี้ในอนาคต และช่วยยืดอายุเฉลี่ยของหนี้ ภายใต้ พ.ร.ก. กู้เงินฯ พ.ศ. 45 จากเดิม 3.54 ปี เป็น 3.68 ปี รวมทั้งอัตราดอกเบี้ยเฉลี่ยลดลงจากร้อยละ 2.628 ต่อปี เป็นร้อยละ 2.587 ต่อปี
3. กค. ได้ออกประกาศ กค. เกี่ยวกับผลการปรับโครงสร้างหนี้พันธบัตรรัฐบาล โดยการดําเนินธุรกรรมแลกเปลี่ยนพันธบัตร (Bond Switching) ตามที่กล่าวข้างต้นเพื่อประกาศในราชกิจจานุเบกษาต่อไปด้วยแล้ว
9. เรื่อง รายงานผลการดําเนินงานตามแผนพัฒนาระบบการเงินภาคประชาชน พ.ศ. 2560-2564 ประจําปีงบประมาณ พ.ศ. 2563
คณะรัฐมนตรีรับทราบรายงานผลการดําเนินงานตามแผนพัฒนาระบบการเงินภาคประชาชน พ.ศ. 2560-2564 ประจําปีงบประมาณ พ.ศ. 2563 [เป็นการดําเนินการตามมติคณะรัฐมนตรี (15 พฤศจิกายน 2559) ที่กําหนดให้ กค. ติดตามและรายงานผลการดําเนินงานต่อคณะรัฐมนตรีปีละครั้ง] โดยแผนพัฒนาฯ มีวัตถุประสงค์เพื่อพัฒนาระบบการเงิน 3 ด้าน ได้แก่ ด้านผู้ใช้บริการทางการเงิน ด้านผู้ให้บริการทางการเงิน และด้านโครงสร้างพื้นฐานทางการเงิน ประกอบด้วย 78 โครงการ (เพิ่มเติมจากปีงบประมาณ พ.ศ. 2562 จํานวน 4 โครงการ เนื่องจากสํานักงานคณะกรรมการกํากับหลักทรัพย์และตลาดหลักทรัพย์ขอเพิ่มโครงการภายใต้แผนพัฒนาฯ) ทั้งนี้ ณ วันที่ 30 กันยายน 2563 ได้ดําเนินการสําเร็จตามเป้าหมายตัวชี้วัดแล้วรวม 54 โครงการ (เป็นการดําเนินการสําเร็จตามเป้าหมายตัวชี้วัดในปี 2560-2562 รวม 35 โครงการ) โดยเป็นโครงการที่ดําเนินการแล้วเสร็จในปี 2563 จํานวน 19 โครงการ แบ่งเป็น
1. โครงการที่ตั้งเป้าหมายดําเนินการให้แล้วเสร็จภายในปี 2563 จํานวน 16 โครงการ* พบว่า มีโครงการที่ดําเนินการสําเร็จตามเป้าหมายตัวชี้วัด จํานวน 15 โครงการ และมีผลการดําเนินงานที่เป็นรูปธรรมในการพัฒนาเศรษฐกิจฐานรากและส่งเสริมการเข้าถึงบริการทางการเงินและการให้ความรู้ทางการเงิน เช่น
โครงการ
ผลการดําเนินงาน
1) โครงการสนับสนุนสินเชื่อให้แก่คนในชุมชนและองค์กรการเงินชุมชนของธนาคารเพื่อการเกษตรและสหกรณ์การเกษตร (ธ.ก.ส.) และธนาคารออมสิน
อนุมัติสินเชื่อจํานวนมากกว่า 1.4 แสนล้านบาท
2) โครงการพัฒนาและยกระดับผู้มีบัตรสวัสดิการแห่งรัฐให้หลุดพ้นความยากจนของ ธ.ก.ส.
สามารถพัฒนาและยกระดับรายได้กลุ่มผู้มีบัตรสวัสดิการแห่งรัฐแล้วจํานวนมากกว่า 1.6 แสนราย
3) โครงการส่งเสริมผลิตภัณฑ์ประกันภัยสําหรับประชาชนของสํานักงานคณะกรรมการกํากับและส่งเสริมการประกอบธุรกิจประกันภัย
ส่งเสริมให้บริษัทประกันภัยจําหน่ายผลิตภัณฑ์ประกันภัยสําหรับรายย่อยที่สามารถตอบสนองการดําเนินชีวิตของประชาชนผู้มีรายได้น้อย รวมถึงผู้ด้อยโอกาสและผู้พิการ ซึ่งที่ผ่านมาสามารถจําหน่ายกรมธรรม์ประกันภัยที่ให้ความคุ้มครองโรคติดเชื้อไวรัสโคโรนา 2019 จํานวน 9.1 ล้านกรมธรรม์
*หมายเหตุ : โครงการในปี 2563 ที่ยังไม่สามารถดําเนินการแล้วเสร็จภายในเดือนกันยายน 2563 จํานวน 1 โครงการ ได้แก่ โครงการส่งเสริมให้ธนาคารพาณิชย์ยกระดับการแก้ไขเรื่องร้องเรียนและให้ผู้ใช้บริการทางการเงินสามารถร้องเรียนตามสิทธิของตนกับธนาคารพาณิชย์เป็นลําดับแรกของธนาคารแห่งประเทศไทย ซึ่งดําเนินการแล้วเสร็จเมื่อ 31 ธันวาคม 2563
2. โครงการที่ตั้งเป้าหมายดําเนินการให้แล้วเสร็จภายในปี 2564 แต่สามารถดําเนินการได้สําเร็จตามเป้าหมายตัวชี้วัดในปี 2563 แล้ว จํานวน 4 โครงการ เช่น
โครงการ
ผลการดําเนินงาน
1) โครงการให้ความรู้ทางการเงินแก่ประชาชนของธนาคารออมสิน
จัดอบรมเพื่อสร้างทักษะการบริหารจัดการทางการเงินให้กับผู้ใช้สินเชื่อเพื่อแก้ไขปัญหาหนี้นอกระบบแล้วจํานวนมากกว่า 60,000 ราย
2) โครงการเพิ่มบริการทางการเงินผ่านเครือข่ายทางการเงินและสถาบันการเงินอื่น ของ ธ.ก.ส.
เพิ่มช่องทางการให้บริการทางการเงินให้ครอบคลุมประชาชนระดับฐานรากผ่านเครือข่ายทางการเงินและสถาบันการเงินอื่นจํานวนมากกว่า 1,600 แห่ง
ในส่วนโครงการภายใต้แผนพัฒนาฯ ที่ตั้งเป้าหมายจะดําเนินการให้แล้วเสร็จภายในปี 2564 ที่เหลือ หน่วยงานผู้รับผิดชอบโครงการจะยังคงดําเนินการต่อไปจนกว่าจะสิ้นสุดระยะเวลาของโครงการตามแผนพัฒนาฯ ซึ่งคาดว่าจะสามารถดําเนินการได้สําเร็จตามเป้าหมายภายในระยะเวลาที่กําหนด
10. เรื่อง รายงานประจําปีงบประมาณ พ.ศ. 2562 ของคณะกรรมการกํากับกิจการพลังงานและสํานักงานคณะกรรมการกํากับกิจการพลังงาน
คณะรัฐมนตรีรับทราบตามที่กระทรวงพลังงาน (พน.) เสนอรายงานประจําปีงบประมาณ พ.ศ. 2562 ของคณะกรรมการกํากับกิจการพลังงาน (กกพ.) และสํานักงานคณะกรรมการกํากับกิจการพลังงาน (สํานักงาน กกพ.) [เป็นการดําเนินการตามพระราชบัญญัติการประกอบกิจการพลังงาน พ.ศ. 2550 มาตรา 46 ที่บัญญัติให้ กกพ. จัดทํารายงานประจําปีเสนอคณะกรรมการนโยบายพลังงานแห่งชาติ (กพช.) รัฐมนตรีว่าการกระทรวงพลังงาน คณะรัฐมนตรี สภาผู้แทนราษฎร และวุฒิสภาทุกสิ้นปีงบประมาณ และเปิดเผยต่อสาธารณชน] โดยมีสาระสําคัญสรุปได้ ดังนี้
1. ผลการกํากับกิจการพลังงาน ประจําปีงบประมาณ พ.ศ. 2562 โดย กกพ. และสํานักงาน กกพ. ได้กํากับกิจการพลังงานของประเทศภายใต้แผนยุทธศาสตร์การกํากับกิจการพลังงาน ฉบับที่ 3 (พ.ศ. 2561-2564) สรุปได้ ดังนี้
1.1 ยุทธศาสตร์ที่ 1 กํากับกิจการพลังงานเป็นเลิศ มุ่งเน้นการกํากับดูแลพลังงานด้วยความเป็นธรรมและโปร่งใสทั้งด้านอัตราค่าบริการพลังงาน คุณภาพการให้บริการและการตรวจติดตามมาตรฐานคุณภาพทางวิศวกรรม เช่น โครงการศึกษาหลักเกณฑ์การกําหนดอัตราค่าบริการไฟฟ้า โดยมีหลักเกณฑ์ตามนโยบายการกําหนดโครงสร้างอัตราไฟฟ้าปี 2561 - 2563 เช่น (1) อัตราไฟฟ้ามีความเหมาะสมกับโครงสร้างเศรษฐกิจและสังคมสะท้อนต้นทุนและเป็นไปตามสภาพเศรษฐกิจ โดยปรับอัตราค่าไฟฟ้าตามสูตรการปรับอัตราค่าไฟฟ้าโดยอัตโนมัติ ทุก ๆ 4 เดือน และ (2) การส่งเสริมความเสมอภาคของประชาชน โดยผู้ใช้ไฟฟ้าประเภทเดียวกันต้องเป็นอัตราเดียวกันทั่วประเทศ โครงสร้างศูนย์พยากรณ์การผลิตไฟฟ้าจากพลังงานหมุนเวียน ซึ่งอยู่ระหว่างการศึกษาความเหมาะสมและปรับใช้เทคโนโลยีการพยากรณ์ไฟฟ้าที่ผลิตได้จากพลังงานหมุนเวียน เพื่อนําข้อมูลไปประมวลผลสําหรับเป็นแนวทางการวางแผนการบริหารจัดการข้อมูลด้านไฟฟ้าต่อไป
1.2 ยุทธศาสตร์ที่ 2 ส่งเสริมการแข่งขันและก้าวทันนวัตกรรมพลังงาน โดย กกพ. และสํานักงาน กกพ. ได้มุ่งเน้นการออกกฎเกณฑ์ใหม่ ๆ ศึกษาแนวทางการกํากับกิจการพลังงานที่ส่งเสริมการแข่งขัน รวมทั้งสนับสนุนการพัฒนาพลังงานทดแทนและพลังงานทางเลือกเพื่อความมั่นคงของประเทศ เช่น โครงการทดสอบนวัตกรรมที่นําเทคโนโลยีสนับสนุนการให้บริการด้านพลังงาน โดยโครงการหรือกิจกรรมที่เข้าร่วมจะต้องอยู่ในขอบเขตที่กําหนด เช่น โครงการไฟฟ้ารูปแบบใหม่และโครงการอัตราค่าบริการรูปแบบใหม่ โครงการโซลาร์ภาคประชาชนให้เจ้าของบ้านและอาคารที่อยู่อาศัย โดยการสนับสนุนให้ประชาชนที่ต้องการผลิตไฟฟ้าเพื่อใช้เองสามารถเชื่อมระบบไฟฟ้าของประเทศและขายผลผลิตไฟฟ้าที่เหลือใช้เข้าสู่ระบบได้
1.3 ยุทธศาสตร์ที่ 3 พัฒนาการมีส่วนร่วมและสื่อสารงานกํากับกิจการพลังงานให้เข้าถึง โดย กกพ. ได้ยกระดับการคุ้มครองสิทธิประโยชน์ด้วยการบูรณาการกลไกต่าง ๆ เช่น การเปิดรับข้อเสนอโครงการกองทุนพัฒนาไฟฟ้า เพื่อส่งเสริมการพัฒนาชุมชนที่ดีและเป็นการขับเคลื่อนการพัฒนาชุมชนรอบโรงไฟฟ้าสู่การพัฒนาอย่างยั่งยืน การช่วยอุดหนุนชาวบ้านรอบโรงไฟฟ้าในรัศมี 1 กิโลเมตร ให้ได้สิทธิใช้ไฟฟ้าฟรีหรือไฟฟ้าราคาถูกกว่าปกติ เนื่องจากเป็นผู้เสียสละให้ตั้งโรงไฟฟ้าใกล้บ้าน
1.4 ยุทธศาสตร์ที่ 4 องค์กรมีสมรรถนะสูง เป็นมืออาชีพ สํานักงาน กกพ. ได้เน้นการพัฒนาทรัพยากรบุคคล โดยเพิ่มศักยภาพสมรรถนะบุคลากรในโครงการพัฒนานักบริหารรุ่นใหม่และเตรียมความพร้อมขึ้นสู่ตําแหน่งที่สูง เพื่อให้มีความรู้ ทักษะ และกรอบแนวคิดตามแผนพัฒนาบุคลากร นอกจากนี้ ได้มีการนําเทคโนโลยีดิจิทัลมาขับเคลื่อนองค์กรตามที่รัฐบาลได้ประกาศนโยบายดิจิทัลเพื่อเศรษฐกิจและสังคมด้วย
2. ผลการดําเนินงานกองทุนพัฒนาไฟฟ้าประจําปีงบประมาณ พ.ศ. 2562
2.1 การชดเชยรายได้ระหว่างการไฟฟ้าและการอุดหนุนผู้ใช้ไฟฟ้าที่ด้อยโอกาส โดยมีการจัดสรรเงินกองทุนเพื่อการชดเชยรายได้ระหว่างการไฟฟ้า (การไฟฟ้านครหลวงและการไฟฟ้าส่วนภูมิภาค) จํานวน 14,832 ล้านบาท และการอุดหนุนผู้ใช้ไฟฟ้าที่ด้อยโอกาส จํานวน 2,125.20 ล้านบาท และการดูแลผู้ใช้ไฟฟ้าบ้านอยู่อาศัยขนาดเล็กที่ใช้ไฟฟ้าไม่เกิน 50 หน่วยต่อเดือน ติดต่อกันไม่น้อยกว่า 3 เดือน จํานวนประมาณ 3.8 ล้านราย
2.2 การพัฒนาหรือฟื้นฟูท้องถิ่นที่ได้รับผลกระทบจากการดําเนินงานของโรงไฟฟ้า มีการจัดสรรเงินรวม 2,884.58 ล้านบาท สําหรับกองทุนพัฒนาไฟฟ้า จํานวน 244 กองทุน
2.3 การส่งเสริมการใช้พลังงานหมุนเวียนและเทคโนโลยีที่ใช้ประกอบกิจการไฟฟ้าที่มีผลกระทบต่อสิ่งแวดล้อมน้อย โดยมีโครงการได้รับการอนุมัติจํานวน 8 โครงการ เป็นเงินรวม 770.93 ล้านบาท
2.4 การส่งเสริมสังคมและประชาชนให้มีความรู้ ความตระหนัก และมีส่วนร่วมทางด้านไฟฟ้า มีโครงการได้รับการอนุมัติ จํานวน 18 โครงการ เป็นเงินรวม 463.80 ล้านบาท
3. งบการเงินและบัญชีทําการของสํานักงาน กกพ. และกองทุนพัฒนาไฟฟ้า ประจําปีงบประมาณ พ.ศ. 2562 ซึ่งสํานักงานการตรวจเงินแผ่นดินได้ตรวจสอบงบการเงิน ณ วันที่ 30 กันยายน 2562 แล้ว เห็นว่าถูกต้องตามที่ควรในสาระสําคัญตามหลักการบัญชีภาครัฐและนโยบายการบัญชีภาครัฐที่กระทรวงการคลังกําหนด โดยสํานักงาน กกพ. และกองทุนพัฒนาไฟฟ้า มีรายได้รวม 21,091.76 ล้านบาท และมีค่าใช้จ่ายจากการดําเนินงานรวม 20,474.03 ล้านบาท โดยงบการเงินเฉพาะสํานักงาน กกพ. มีรายได้จากการดําเนินงาน 968.50 ล้านบาท และมีรายได้แผ่นดินนําส่งคลัง 108.06 ล้านบาท ทั้งนี้ ในส่วนของงบแสดงฐานะการเงินของสํานักงาน กกพ. มีรายละเอียด ดังนี้
หน่วย : ล้านบาท
รายการ
ปี 2562
ปี 2561
เพิ่ม/(ลด)
รวมสินทรัพย์
2,460.65
2,135.74
324.91
รวมหนี้สิน
599.94
501.85
98.09
รวมส่วนของทุน
1,860.71
1,633.89
226.82
รวมหนี้สินและส่วนของทุน
2,460.65
2,135.74
324.91
4. แผนการดําเนินงานประจําปีงบประมาณ พ.ศ. 2563 สํานักงาน กกพ. ได้จัดทําแผนการดําเนินงานประจําปีงบประมาณ พ.ศ. 2563 ให้สอดคล้องกับแผนปฏิบัติการด้านการกํากับกิจการพลังงานระยะที่ 4 (พ.ศ. 2563-2565) โดยจะมีการดําเนินการที่สําคัญ เช่น ส่งเสริมการให้บริการด้านพลังงานอย่างเพียงพอ ปกป้องผลประโยชน์ของผู้ใช้พลังงานส่งเสริมการแข่งขันในกิจการพลังงาน และส่งเสริมการใช้พลังงานหมุนเวียน นอกจากนี้ จะให้ความสําคัญกับการเพิ่มประสิทธิภาพในการบริหารจัดการกองทุนพัฒนาไฟฟ้าขับเคลื่อนการสร้างทัศนคติที่ดีในการอยู่ร่วมกันระหว่างโรงไฟฟ้าและชุมชนรอบโรงไฟฟ้า
11. เรื่อง สรุปผลการดําเนินการเรื่องร้องทุกข์และรับข้อคิดเห็นจากประชาชน ไตรมาสที่ 1 ของปีงบประมาณ พ.ศ. 2564
คณะรัฐมนตรีรับทราบตามที่สํานักงานปลัดสํานักนายกรัฐมนตรี (สปน.) เสนอสรุปผลการดําเนินการเรื่องร้องทุกข์และรับข้อคิดเห็นจากประชาชน ไตรมาสที่ 1 ของปีงบประมาณ พ.ศ. 2564 [เป็นการดําเนินการตามมติคณะรัฐมนตรี (29 พฤศจิกายน 2548) ที่รับทราบแนวทางการจัดระเบียบของระบบกระบวนการแก้ไขปัญหาตามข้อร้องเรียนของประชาชนและมอบหมายให้ทุกกระทรวงดําเนินการตามแนวทางดังกล่าว โดยให้ สปน. เป็นหน่วยงานรับผิดชอบด้านการติดตามผลการดําเนินการ และสรุปรายงานผลความคืบหน้าในการดําเนินการเสนอคณะรัฐมนตรีรับทราบทุก 3 เดือน] สรุปสาระสําคัญได้ ดังนี้
1. สรุปผลการดําเนินการเรื่องร้องทุกข์และรับข้อคิดเห็นจากประชาชนและการประมวลผลและวิเคราะห์เรื่องร้องทุกข์และรับข้อคิดเห็น ไตรมาสที่ 1 ของปีงบประมาณ พ.ศ. 2564 รวมทั้งปัญหาและอุปสรรคในการดําเนินการเรื่องร้องทุกข์ สรุปได้ ดังนี้
1.1 สรุปผลการดําเนินการเรื่องร้องทุกข์และรับข้อคิดเห็นจากประชาชน ไตรมาสที่ 1 ของปีงบประมาณ พ.ศ. 2564
1.1.1 สถิติการแจ้งเรื่องร้องทุกข์และรับข้อคิดเห็นของประชาชนที่ยื่นเรื่องผ่านช่องทางการร้องทุกข์ 1111 รวมทั้งสิ้น 36,160 ครั้ง 21,381 เรื่อง ทั้งนี้ สามารถดําเนินการจนได้ข้อยุติ 18,908 เรื่อง คิดเป็นร้อยละ 88.43 และรอผลการพิจารณาของหน่วยงานที่เกี่ยวข้อง 2,473 เรื่อง คิดเป็นร้อยละ 11.57
1.1.2 หน่วยงานที่ได้รับการประสานงานเรื่องร้องทุกข์และรับข้อคิดเห็นมากที่สุด 5 ลําดับแรก ดังนี้
(1) ส่วนราชการ ได้แก่ กระทรวงการคลัง สํานักงานตํารวจแห่งชาติ กระทรวงสาธารณสุข กระทรวงแรงงาน และกระทรวงคมนาคม ตามลําดับ
(2) รัฐวิสาหกิจ ได้แก่ การท่องเที่ยวแห่งประเทศไทย ธนาคารกรุงไทย จํากัด (มหาชน) ธนาคารออมสิน สํานักงานสลากกินแบ่งรัฐบาล และองค์การขนส่งมวลชนกรุงเทพ ตามลําดับ
(3) องค์กรปกครองส่วนท้องถิ่นและจังหวัด ได้แก่ กรุงเทพมหานคร จังหวัดนนทบุรี สมุทรปราการ ปทุมธานี และชลบุรี ตามลําดับ
1.2 การประมวลผลและวิเคราะห์เรื่องร้องทุกข์และรับข้อคิดเห็น ไตรมาสที่ 1 ของปีงบประมาณ พ.ศ. 2564 สรุปได้ ดังนี้
1.2.1 สถิติการใช้บริการจําแนกตามช่องทางการร้องทุกข์ โดยเปรียบเทียบกับปีที่ผ่านมาในช่วงไตรมาสเดียวกัน พบว่า ประชาชนยื่นเรื่องร้องทุกข์เพิ่มขึ้นในหลายช่องทาง คิดเป็นร้อยละ 16.58 เนื่องจากมีการระบาดของโรคติดเชื้อไวรัสโคโรนา 2019 (โควิด- 19) ระลอกใหม่ในช่วงไตรมาสที่ 1 ของปีงบประมาณ พ.ศ. 2564 โดยช่องทางที่ประชาชนนิยมใช้มากที่สุด ได้แก่ สายด่วนของรัฐบาล 1111 ที่เพิ่มขึ้นถึงร้อยละ 19.36 เมื่อเทียบกับช่องทางอื่น ๆ ในช่วงเวลาเดียวกันในไตรมาสที่ 1 ของปีงบประมาณที่ผ่านมา ซึ่งสะท้อนให้เห็นว่า ประชาชนเลือกใช้ช่องทางที่ง่าย สะดวก รวดเร็ว และต้องการให้มีการสื่อสารในลักษณะสองทาง (Two-way Communication) หน่วยงานของรัฐจึงจําเป็นต้องให้ความสําคัญกับการให้บริการทางโทรศัพท์ในทุกด้าน ทั้งในด้านข้อมูลข่าวสาร ด้านบุคลากร ผู้ให้บริการในการตอบคําถามและการสร้าง Service Mind ของเจ้าหน้าที่ผู้ให้บริการอย่างต่อเนื่อง
1.2.2 ประเด็นเรื่องร้องทุกข์ที่ประชาชนยื่นเรื่องมากที่สุด 10 ลําดับแรก ได้แก่ (1) การรักษาพยาบาล (2) เสียงรบกวน/สั่นสะเทือน (3) การเสนอความคิดเห็นเกี่ยวกับนโยบายและโครงการของรัฐ เช่น โครงการคนละครึ่ง ระยะที่ 2 (4) การเมืองการปกครอง (5) น้ําประปา (6) ไฟฟ้า (7) ถนน (8) โทรศัพท์ (9) บ่อนการพนัน และ (10) ยาเสพติด ตามลําดับ
1.2.3 การวิเคราะห์ข้อมูลเรื่องร้องทุกข์ผ่านสายด่วน 1111 ในช่วงการแพร่ระบาดของโรคโควิด-19 รวมทั้งสิ้น 29,859 เรื่อง และสามารถดําเนินการจนได้ข้อยุติ 29,680 เรื่อง คิดเป็นร้อยละ 99.40 จําแนกได้ ดังนี้
(1) สอบถามข้อมูลและแสดงความคิดเห็น 28,691 เรื่อง คิดเป็นร้อยละ 96.09 โดยสอบถามข้อมูลแนวทางและข้อปฏิบัติในการป้องกันการติดเชื้อโควิด-19 มากที่สุด
(2) ร้องขอความช่วยเหลือและแจ้งเหตุ 1,168 เรื่อง คิดเป็นร้อยละ 3.91 โดยร้องเรียนร้องทุกข์เกี่ยวกับการกําหนดมาตรการการดูแล การเยียวยา และการให้ความช่วยเหลือด้านการแพร่ระบาดของโรคโควิด-19 มากที่สุด
1.2.4 การแจ้งเบาะแสการกระทําความผิดกฎหมายและการร้องเรียน ซึ่งเป็นเหตุให้เกิดการแพร่ระบาดของโรคโควิด-19 ผ่านช่องทาง 1111 (ตั้งแต่วันที่ 7 มกราคม - 7 มีนาคม 2564) จํานวน 602 เรื่อง ดังนี้
ลําดับที่
ประเด็นเรื่อง
จํานวน
เรื่อง
ดําเนินการ
จนได้ข้อยุติ
รอผล
การพิจารณา